Ξαβιέ της Πάρμας

Ο Ιαβέρης (γαλλ. Xavier, ισπαν. Javier, 25 Μαΐου 1889 - 7 Μαΐου 1977) του Οίκου των Βουρβόνων-Πάρμας ήταν δούκας της Πάρμας & Πλακεντίας (1974-77) και αρχηγός των Καρλιστών στην Ισπανία.

Βιογραφία
Ο Φραγκίσκος Ιαβέρης Κάρολος Μαρία ήταν το τρίτο παιδί και ο δεύτερος γιος του Ροβέρτου της Πάρμας, Δούκα της Πλακεντίαςς και της Μαρίας Πίας των Βουρβόνων-Δύο Σικελιών, κόρης του Φερδινάνδου Β΄ των Δύο Σικελιών. Είχε έντεκα αδέλφια και από τον προηγούμενο γάμο του πατέρα του, είχε ακόμη εννέα (επιβιώσαντα) αδέλφια.

Οικογένεια
Το 1927 νυμφεύτηκε τη Μαγδαληνή των Βουρβόνων-Μπυσσέ, κόρη του Γεωργίου των Βουρβόνων-Μπυσσέ, Κόμη του Λινιέρ. Ο Γεώργιος ήταν απόγονος νόθου τέκνου του Λουδοβίκου των Βουρβόνων, Επισκόπου της Λιέγης. Απέκτησαν έξι τέκνα:
 Μαρία Φραγκίσκη (γενν. 1928), παντρεύτηκε τον πρίγκιπα Έντουαρντ ντε Λόμπκοβιτς.
 Κάρολος Ούγος (1930 - 2010), τιτουλάριος Δούκας της Πάρμας, επικεφαλής του Οίκου του.
 Μαρία Θηρεσία (1933 - 2020).
 Καικιλία Μαρία Αντωνία Μαγδαληνή Ιωάννα Αγνή Φραγκίσκη (1935 - 2021).
 Μαρία δε λας Νιέβες (= των Χιόνων) Μαγδαληνή Φραγκίσκη (γενν. 1937).
 Σίξτος Ερρίκος (γενν. 1940).

Πρόγονοι

Υποσημειώσεις

Κατηγορία:Οίκος των Βουρβόνων-Πάρμας